|  |
| --- |
| **РЕПУБЛИКА СРБИЈА –ОПШТИНА РАЧА** |
| **ОПШТИНСКО ВЕЋЕ ОПШТИНЕ РАЧА** |

**Број:46-107/2024-II-01**

**Датум:27.08.2024. године.**

На основу члана 46. става 1. тачке 1) Закона о локалној самоуправи (“Сл. гласник РС”, број 129/2007, 83/2014-др. закон, 101/2016 др. закон, 47/2018 и 111/2021 – др.закон), члана 71. става 1. тачке 1) Статута општине Рача ("Сл. гласник општине Рача", број 3/2019) и члана 2. става 1. тачке 1) Пословника о раду Општинског већа ("Сл. гласник општине Рача", број 22/20, 8/22 и 9/24), а у вези са чланом 32. ставом 1. тачком 20. Закона о локалној самоуправи („Службени гласник Републике Србије“, број 129/2007, 83/2014 – др. закон, 101/2016 – др. закон, 47/2018 и 111/2021 – др. закон), чланом 26. ставом 1. тачком 3. Закона о јавној својини („Службени гласник РС“, број 72/2011, 88/2013, 105/2014, 104/2016 - др. закон, 108/2016, 113/117, 95/2018 и 153/2020), члановима 84. и 85. Одлуке о грађевинском земљишту („Службени гласник општине Рача“,број 3/2021) и чланом 67. ставом 1. тачком 9. Статута општине Рача („Службени гласник општине Рача“, број 3/2019), Општинско веће општине Рача, на седници одржаној дана 27.08.2024. године, утврдило је предлог:

**О Д Л У К Е**

**О ПОКРЕТАЊУ ПОСТУПКА ЗА ПРЕНОС ПРАВА ЈАВНЕ СВОЈИНЕ НА НЕПОКРЕТНОСТИ СА ОПШТИНЕ РАЧА У ЈАВНУ СВОЈИНУ РЕПУБЛИКЕ СРБИЈЕ**

**Члан 1.**

Овом одлуком покреће се поступак за пренос права јавне својине на непокретности из јавне својине општине Рача, у јавну својину Републике Србије, а за потребе Министарства унутрашњих послова и то кп.бр. **80/8** КО Рача, површине од 2215 м2, по врсти земљишта – грађевинско земљиште изван грађевинског подручја, по култури грађевинска парцела, уписана у лист непокретности број 1436 КО Рача, у јавној својини општине Рача, са уделом у праву својине 1/1, непосредном погодбом, без накнаде.

**Члан 2.**

Предлаже се Републичкој дирекцији за имовину Републике Србије да спроведе поступак и изврши пренос права јавне својине из општине Рача у јавну својину Републике Србије, без накнаде непокретности из члана 1.ове Одлуке.

**Члан 3.**

Поступак преноса права јавне својине са једног носиоца на другог, односно са општине Рача, на Републику Србију, покреће се ради изградње Ватрогасног дома, односно објекта потребног за несметано обављање дужности ватрогасно – спасилачке јединице на територији општине Рача, смештаја и излаза ватрогасних возила и спровођења потребних обука.

**Члан 4.**

Права и обавезе у вези са преносом права јавне својине на предметној непокретности уредиће се уговором о преносу права јавне својине са једног носиоца на другог.

**Члан 5.**

Овом одлуком овлашћује се председник општине Рача, за потписивање уговора из члана 4. ове одлуке.

**Члан 6.**

Ова одлука ступа на снагу наредног дана, од дана објављивања у Службеном гласнику општине Рача.

***Образложење***

Чланом 32. ставом 1. тачком 20. Закона о локалној самоуправи прописано је да Скупштина општине обавља и друге послове утврђене законом и статутом, чланом 26. ставом 1. тачком 3. Закона о јавној својини прописано је да се располагањем стварима у јавној својини у смислу овог закона сматра и пренос права јавне својине на другог носиоца јавне својине ( са накнадом или без накнаде) укључујући и размену.

Члановима 84. и 85. Одлуке о грађевинском земљишту је уређено међусобно располагање власника грађевинског земљишта у јавној својини.

Како се изградња Ватрогасног дома,односно објекта потребног за несметано обављање дужности ватрогасно – спасилачке јединице, на територији општине Рача сматра приоритетном активношћу у корист Министарства унутрашњих послова Републике Србије, а предметна грађевинска парцела се налази у јавној својини општине Рача, са уделом 1/1, потребно је извршити пренос права јавне својине са општине Рача на Републику Србију, тако да се из наведеног доноси одлука као у диспозитиву.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Доставити:**

* Скупштини општине Рача;
* а/а.